
          PARLAMENTUL ROMÂNIEI

            CAMERA DEPUTAŢILOR


	


	Comisia pentru politică economică,                                                                                      reformă şi privatizare

    
	                         Nr. 4c-1/333/2017          

                         PL-x  489/2017                               











        Bucureşti, 09.06.2020
         BIROULUI  PERMANENT  

   AL

        CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege privind unele măsuri pentru protejarea intereselor economice ale statului, transmis                          spre dezbatere în fond, în procedură de urgență, cu adresa nr. PL-x 489 din                             27 noiembrie 2017, înregistrată sub nr. 4c-1/333 din 28 noiembrie 2017,                            Camera Deputaţilor fiind Cameră decizională. 

 În raport cu obiectul şi conţinutul său, iniţiativa legislativă face parte din categoria legilor organice.  
PREŞEDINTE

Gheorghe ŞIMON

                      PL-x  489/2017
                      Bucureşti, 09.06.2020

	                                                                   


 RAPORT 

  asupra 

proiectului de Lege privind unele măsuri pentru protejarea intereselor economice ale statului
În conformitate cu prevederile art. 94 și 115 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere în fond, în procedură de urgență, cu proiectul de Lege privind unele măsuri pentru protejarea intereselor economice ale statului, transmis cu adresa nr. PL-x 489 din 27 noiembrie 2017, înregistrată sub nr. 4c-1/333 din                         28 noiembrie 2017.

Potrivit dispoziţiilor art. 75 din Constituţia României, republicată, şi ale             art. 91 alin. (9) pct. 2 din Regulamentul Camerei Deputaţilor, republicat,                      Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege,              în şedinţa din 20 noiembrie 2017, în conformitate cu prevederile                                articolului 75 alineatul (2) teza a III-a din Constituţia României, republicată. 
Consiliul Legislativ a avizat favorabil iniţiativa legislativă, cu observaţii                 şi propuneri, conform avizului nr. 379 din 24 mai 2017.

Fondul Proprietatea, prin adresele nr. 812 din 13 decembrie 2017, respectiv, nr. 819 din 15 decembrie 2017 a transmis Comisiei pentru politică economică, reformă şi privatizare punctul de vedere cu observații și propuneri asupra proiectului de lege.
Bursa de Valori București S.A., prin adresa cu nr. BVB 8522 din                         21 decembrie 2017 a transmis Comisiei observații asupra inițiativei legislative.
Oficiul Național al Registrului Comerțului, prin adresele cu nr.  69304 din 6 februarie 2018, nr. 130810 din 6 martie 2018, respectiv, nr. 160979 din                         20 martie 2018 a transmis Comisiei propuneri de modificare a proiectului de  lege.
Camera de Comerț Americană în România (AmCham Romania), prin adresa cu nr. 312 din 6 februarie 2018 a transmis Comisiei punctul de vedere asupra inițiativei legislative.
Autoritatea pentru Administrarea Activelor Statului (A.A.A.S.)                         a transmis Comisiei punctul de vedere asupra proiectului de  lege, cu adresa                         nr. 18/2806 din 6 februarie 2018.
Coaliția pentru Dezvoltarea României, prin adresa din data de                          20 februarie 2018 a transmis Comisiei punctul de vedere asupra inițiativei  legislative.
Comisia pentru industrii și servicii a avizat favorabil proiectul de lege,                   cu amendamente admise, conform avizului nr. 4c-3/489 din 6 decembrie 2017. 
Comisia pentru agricultură, silvicultură, industrie alimentară și servicii specifice a avizat negativ iniţiativa legislativă, conform avizului nr. 4c-4/37 din                         12 februarie 2018.
Comisia juridică, de disciplină şi imunităţi a avizat favorabil proiectul de lege, în forma transmisă de Biroul permanent, conform avizului                                    nr. 4c-11/1144 din 10 februarie 2020.  
Proiectul de lege supus dezbaterii are ca obiect de reglementare instituirea unor măsuri pentru protejarea intereselor economice ale statului, în vederea ,,stabilirii clare a sectoarelor de interes economic naţional esenţiale siguranţei statului, care sunt justificate de interese fundamentale legitime ale statului şi societăţii", precum şi stabilirea unor ,,măsuri în scopul recuperării prejudiciilor produse economiei naţionale, până la o anumită dată, de la persoanele care au săvârşit infracţiuni în procesul de privatizare sau în procedura de acordare a despăgubirilor aferente imobilelor preluate în mod abuziv, şi constituirea surselor de finanţare a investiţiilor statului la operatorii economici care funcţionează în sectoarele de interes economic naţional", astfel cum se arată în expunerea de motive.
Totodată, în expunerea de motive se precizează ca măsură şi ,,suspendarea procedurilor specifice privatizării pentru o perioadă de 5 ani, ceea ce va permite măsuri prin care statul să-şi reevalueze portofoliul de participaţii, să efectueze investiţii şi să-şi eficientizeze prezenţa în acţionariatul operatorilor economici care funcţionează în sectoarele de interes economic strategic".
În conformitate cu prevederile art. 61 şi 68 din Regulamentul Camerei Deputaţilor, republicat, membrii Comisiei au examinat prezenta iniţiativă legislativă                            împreună cu proiectul de Lege privind unele măsuri pentru protejarea intereselor naţionale în activitatea economică, transmis cu adresa nr. PL-x 314 din  27 mai 2020, înregistrată sub  nr. 4c-1/246 din 28 mai 2020. 
În conformitate cu prevederile art. 61 și 129 din Regulamentul Camerei Deputaţilor, republicat, membrii Comisiei au examinat cele două iniţiative legislative în şedinţa din 9 iunie 2020, desfășurată prin mijloace electronice.
În urma analizării celor două proiecte de lege, membrii Comisiei au hotărât să reţină proiectul de Lege privind unele măsuri pentru protejarea intereselor naţionale în activitatea economică (PL-x 314/2020), ca fiind iniţiativa de bază, pentru care se va întocmi raport de aprobare, urmând ca pentru prezentul proiect de Lege privind unele măsuri pentru protejarea intereselor economice ale statului                 (PL-x 489/2017) să se întocmească raport de respingere, cu amendamente respinse, deoarece acesta conține prevederi similare cu cele din proiectul de lege propus spre adoptare, în forma adoptată de Senat. Amedamentele admise cuprinse în avizul Comisiei pentru industrii și servicii au fost respinse de membrii Comisiei pentru politică economică, reformă şi privatizare.
Din totalul de 16 membri ai Comisiei pentru politică economică, reformă şi privatizare au fost prezenţi la dezbateri 15 deputaţi.
În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să propună plenului                            Camerei Deputaţilor respingerea proiectului de Lege privind unele măsuri pentru protejarea intereselor economice ale statului, cu amendamente respinse, redate în Anexa care face parte integrantă din prezentul raport.                     
În raport cu obiectul şi conţinutul reglementării, iniţiativa legislativă face parte din categoria legilor organice.
                                      PREŞEDINTE

                                  Gheorghe ŞIMON
ANEXĂ
                 AMENDAMENTE RESPINSE:

	Nr.

crt.
	Text Senat
	Text propus de Comisie

(autorul amendamentului)
	Motivarea

1. Argumente pentru  susţinere

2. Argumente pentru respingere
	Cameră decizională

	1.
	Art.4.- (1) Repararea prejudiciilor aduse intereselor statului în economie ca urmare a săvârşirii unei infracţiuni se realizează prin restabilirea situaţiei juridice anterioare săvârşirii infracţiunii.

(2) Procurorul sau instanţa de judecată ia măsurile legale de restabilire a situaţiei anterioare săvârşirii infracţiunii când prejudicierea intereselor statului a rezultat în mod vădit din comiterea infracţiunii, iar restabilirea este posibilă.

	Art. 4 ─ Repararea prejudiciilor aduse intereselor statului în economie ca urmare a săvârşirii unei infracţiuni se realizează prin restabilirea situaţiei juridice anterioare săvârşirii infracţiunii.

(2) Se elimină.
Autor: Comisia pentru industrii și servicii

	1.

2. Prin vot, membrii Comisiei au considerat că amendamentul nu se justifică, fapt confirmat şi prin respingerea inițiativei legislative.


	Camera Deputaţilor

	2.
	Art.6.- (1) Sectoarele de interes strategic şi de siguranţă a statului sunt:
a) explorarea, exploatarea, extracţia, producţia şi prelucrarea resurselor minerale;

b) construcţia şi administrarea infrastructurii rutiere, feroviare, navale, aeriene, portuare şi aeroportuare şi a infrastructurii de control şi dirijare a traficului;
c) producţia, transportul, distribuţia şi furnizarea de energie electrică şi termică;
d) producţia şi comercializarea de armament şi muniţie;
e) serviciile medicale şi paramedicale, producţia şi comercializarea de medicamente, dispozitive medicale, seruri şi vaccinuri;
f) gospodărirea apelor, amenajările hidrotehnice, captarea, tratarea şi distribuţia ape: potabile si a apei pentru irigaţii;
g) agricultura, pescuitul şi activităţile auxiliare acestora, producţia de alimente şi siguranţa alimentară;
h) silvicultura, exploatarea fondului cinegetic, exploatarea forestieră şi prelucrarea lemnului; 
i) poşta, comunicaţiile şi tehnologia informaţiei;
j) învăţământul, cercetarea ştiinţifică, conservarea patrimoniului cultural naţional şi sportul.
(2) Regiile autonome care sunt organizate şi funcţionează în baza Legii nr. 15/1990 privind reorganizarea unităţilor economice de stat ca regii autonome şi societăţi comerciale, cu modificările ulterioare şi care funcţionează în sectoarele menţionate la alin.(l), se transformă în societăţi comerciale pe acţiuni în sistem dualist, conform Legii societăţilor nr.31/1990, republicată, cu modificările şi completările ulterioare, în termen de 6 luni de la data intrării în vigoare a prezentei legi.
(3) Pentru a asigura administrarea şi exploatarea eficientă a participaţiilor sale, precum şi controlul asupra operatorilor economici care desfăşoară activităţi în sectoarele descrise la alin.(l), statul poate dobândi şi tranzacţiona acţiuni sau părţi sociale, după caz. prin aport la constituirea capitalului social, aport la majorarea capitalului social sau achiziţie directă, în oricare din modurile prevăzute de lege, precum şi prin conversia creanţelor sale.
	Art. 6. ─ (1) Nemodificat.
a) explorarea, exploatarea, extracţia, producţia şi prelucrarea resurselor minerale, precum şi hidrocarburi şi gaze naturale;

 Autor: Comisia pentru industrii și servicii
b) Nemodificat.
c) Nemodificat.
d) Nemodificat.
e) Nemodificat.
f) Nemodificat.
g) Nemodificat.
h) Nemodificat.
i) Nemodificat.

j) Nemodificat.
(2) Nemodificat.

(3) Nemodificat.

	1.

2. Prin vot, membrii Comisiei au considerat că amendamentul nu se justifică, fapt confirmat şi prin respingerea inițiativei legislative.


	Camera Deputaţilor

	3.
	Art.9.- La data intrării în vigoare a prezentei legi, se suspendă pentru o perioadă de cinci ani aplicarea dispoziţiilor Ordonanţei de urgenţă a Guvernului nr. 88/1997 privind privatizarea societăţiior comerciale, aprobată prin Legea nr. 44/1998 cu modificările şi completările ulterioare şi a dispoziţiilor Legii nr. 137/2002,                   cu modificările şi completările ulterioare.

	Art. 9. ─ Se elimină.

 Autor: Comisia pentru industrii și servicii

	1.

2. Prin vot, membrii Comisiei au considerat că amendamentul nu se justifică, fapt confirmat şi prin respingerea inițiativei legislative.


	Camera Deputaţilor



